Alajärven kaupunginvaltuusto

Alajärven kaupunginvaltuusto on Alajärven kaupungin ylin päättävä elin. Kaupunginvaltuustossa on 33 paikkaa, joista 19 on keskustan hallussa hallituskaudella 2025–2029. Toiseksi ja kolmanneksi suurimmat puolueet ovat kokoomus ja perussuomalaiset.
Nykyisen valtuuston puheenjohtajajana toimii Antti Joensuu (kesk.). Varapuheenjohtajia on valtuustossa neljä. Valtuustokauden 2025–2029 ensimmäinen varapuheenjohtaja on Jukka-Pekka Finnilä (kok.), toinen Kauko Ukonmäki (kesk.), kolmas Jari Hämeenniemi (ps.) ja neljäs Timo Mariapori (kesk.). Alajärven kaupunginjohtaja on Vesa Koivunen, vuodesta 2012.
Kunnan nimityksen mukaisesti valtuuston nimi on aiemmin ollut vuoteen 1986 asti kunnanvaltuusto. Vuodesta 2009 Alajärven hallinnon alle on kuulunut Lehtimäki kuntaliitoksen myötä. 
Koostumus vaaleittain.
Alajärven kannatetuin puolue kuntavaaleissa on keskusta, jonka kannatus on vuodesta 1976 pyörinyt 45–57 prosentin välillä. Toiseksi kannatetuin puolue on perinteisesti ollut kokoomus, mutta vuosina 2008–2021 perussuomalaiset ohitti sen kannatuksessa. Viimeisimmissä vaaleissa vuonna 2025 kokoomus palasi jälleen toiseksi kannatetuimmaksi puolueeksi Alajärvellä.
Valtuutetut.
Kausi 2025–2029.
Vuoden 2025 kuntavaaleissa Alajärvelle valittiin 33 valtuutettua, eli kaksi aiempaa vähemmän. Keskusta voitti kaksi paikkaa ja sosiaalidemokraatit yhden paikan lisää Alajärven kaupunginvaltuustoon. Paikkoja menetti eniten perussuomalaiset, joka sai kolme valtuutettua vähemmän kuin viime kuntavaaleissa. Kokoomus ja kristillisdemokraatit hävisivät kumpikin yhden paikan. Vihreiden ainoa paikka säilyi. Keskustan kannatus Alajärvellä oli 52,3 prosenttia.
Alajärven kaupunginvaltuustoon valittiin vaaleissa seuraavat jäsenet:
Kausi 2021–2025.
Vuoden 2021 kuntavaaleissa keskusta oli suurin häviäjä Alajärvellä, joka menetti kaksi valtuustopaikkaa. Perussuomalaiset ja kokoomus saivat kumpikin yhden lisäpaikan. Vihreät sai ensimmäistä kertaa paikan Alajärven valtuustossa. Kauden 2021–2025 valtuuston keski-ikä on 55 vuotta.
Alajärven kaupunginvaltuustoon valittiin seuraavat jäsenet:
Kaudella 2021–2025 kaupunginvaltuuston puheenjohtajana oli Antti Joensuu, ensimmäinen varapuheenjohtaja oli Turo Kalliomaa, toinen Jukka Pekka Matintupa, kolmas Jari Hämeenniemi ja neljäs Kauko Ukonmäki. Kesäkuusta 2023 alkaen ensimmäiseksi varapuheenjohtajaksi vaihtui Jukka Joensuu.
Kausi 2017–2021.
Vuoden 2017 kuntavaaleissa eniten paikkoja Alajärvellä hävisi perussuomalaiset menettäen viime vaaleissa saavutetut kaksi lisäpaikkaa. Kokoomus sai yhden paikan lisää ja vasemmistoliitto sai viime vaaleissa menetetyn paikkansa takaisin.
Alajärven kaupunginvaltuustoon valittiin vaaleissa seuraavat jäsenet:
Kausi 2013–2017.
Tälle kaudelle valtuuston paikkamäärä palasi tavanomaiseen 35:n, kun se kaudella 2009–2012 oli poikkeuksellisesti 43 kuntaliitoksen johdosta. Vuoden 2012 kunnallisvaaleissa Alajärven äänestysaktiivisuus laski takaisin vuoden 2004 tasolle lukemaan 68,3 %.
Suurin voittaja Alajärvellä oli perussuomalaiset, jotka saivat kaksi lisäpaikkaa viime kauteen verraten eli yhteensä kahdeksan valtuutettua. Kokoomus ja SDP menettivät kumpikin yhden paikan. Vasemmistoliitto menetti ainoan paikkansa. Määrällisesti eniten paikkoja menetti kaupungin suurin puolue keskusta, jopa seitsemän valtuustopaikkaa. Keskustalle jäi 19 paikkaa, saman verran kuin vuoden 2004 vaaleissa jolloin valtuustossa oli viimeksi 35 paikkaa.
Kaupunginvaltuustoon valittiin vaaleissa seuraavat jäsenet:
Kausi 2009–2012.
Vuoden 2008 kunnallisvaaleissa Alajärvellä valittiin 43 valtuutettua normaalin 35:n sijasta Lehtimäen ja Alajärven tulevan kuntaliitoksen myötä. Vaalit käytiin vuoden 2009 kuntajaon mukaisesti, eli lehtimäkeläiset äänestivät ja asettuivat ehdolle Alajärven valtuustoon. Valtuustopaikoista 26 meni keskustalle puolueen saatua 56,7 % kaupungin äänistä. Äänestysaktiivisuus nousi 2,6 prosenttiyksiköllä edellisiin vaaleihin verrattuna. Viimeksi kunnallisvaalien äänestysprosentti on noussut Alajärvellä vuonna 1980.
Kaupunginvaltuustoon valittiin vaaleissa seuraavat jäsenet:
Kausi 2005–2008.
Vuoden 2004 kunnallisvaaleissa Alajärven kaupunginvaltuustoon valittiin seuraavat jäsenet:
Kunnan- ja kaupunginjohtajat.
Alajärven kunnan- ja kaupunginjohtajina toimineita henkilöitä.
Alajärven kaupunki Etelä-Pohjanmaan hyvinvointialueella.
Alajärvi kuuluu koko Etelä-Pohjanmaan maakunnan alueen kattavaan Etelä-Pohjanmaan hyvinvointialueeseen. 23. tammikuuta 2022 järjestetyssä aluevaalissa valittiin Etelä-Pohjanmaan aluevaltuustoon neljä ehdokasta, joiden kotikunta on Alajärvi. Valitut ovat Sari Palmu (kesk.), Antti Joensuu (kesk.), Raimo Vistbacka (kok.) ja Jenni Kuisti (vihr.). Kaikkiaan alajärveläisiä ehdokkaita oli 21. Alajärven äänestysprosentti aluevaaleissa oli 48,8 %.